EkBass/fiwiki-20250220-pages-articles huggingface dataset:
Ylimmäinen (Vihti)

Ylimmäinen on Vihdin koillisosassa läntisellä Uudellamaalla sijaitseva 1,3 neliökilometrin laajuinen järvi. Etäisyys Nummelasta on 24 kilometriä pohjoiskoilliseen ja Helsingin keskustasta 47 kilometriä luoteeseen. == Maantiede == Ylimmäisen pituus on 3,5 kilometriä ja tilavuus runsaat 4,8 miljoonaa kuutiometriä. Järvi on kapea, etenkin keskikohdastaan. Rannat ovat rehevöityneitä ja ruovikoituneita, saaria ei ole. Kaakkoisosassa on yli kymmenmetrinen syvänne. Ylimmäisen rannoilla vaihtelevat peltomaisemat ja metsämaat, pohjoisella rannalla maasto kohoaa yli 20 metriä järven pinnan yläpuolelle. Ylimmäisen pohjoispuolella sijaitsee Petäys, idässä on Vihtijärvi ja Laihue, etelässä Niemenjärvi ja Hiukkalammi. Uudenmaan ja Kanta-Hämeen maakuntaraja kulkee 1,2 kilometriä Ylimmäiseltä pohjoiseen. Aivan Ylimmäisen pohjoispuolitse kulkee yhdystie 11301, itäpuolitse kulkee seututie 132 Ylimmäisen länsirantaan virtaa Ali-Kärrin joki, joka saa vetensä järven länsipuolella levittäytyvistä soista. Petäyksestä kulkee suora lasku-oja Ylimmäiseen. Pohjavettä järvi saa etelärannan lähteistä. Ylimmäisen kaakkoiskulmasta lähtee laskuoja Niemenjärveen. Ylimmäisen kalakanta on Suomen sisävesille tavanomainen ahvenineen ja haukineen, lintukanta on rikas uikkuineen ja joutsenineen. Ylimmäinen (23.096.1.006) kuuluu Niemenjärven valuma-alueeseen (23.096), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Ylimmäinen on Niemenjärven valuma-alueen laajin vakavesi ja Karjaanjoen vesistön koillisia vakavesiä.Karjaanjoki (23). Järviwiki. Viitattu 5.3.2021. == Lähteet == Luokka:Vihdin järvet Luokka:Karjaanjoen vesistö
Sardinia et Corsica

Sardinia et Corsica (joskus Corsica et Sardinia) () oli Rooman valtakunnan provinssi, joka käsitti Sardinian saaren nykyisessä Italiassa sekä Korsikan saaren nykyisessä Ranskassa. == Maantiede == Sardinia et Corsican provinssi käsitti nimensä mukaisesti Sardinian ja Korsikan (lat. Corsica) saaret, jotka sijaitsevat Välimeressä Italian niemimaan länsipuolella. Saaret olivat Roomalle syrjäseutua huolimatta siitä, että niiden sijainti oli valtakunnassa tavallaan keskeinen. Provinssin hallinnollinen keskus oli Caralis (nyk. Cagliari) Sardinian saarella. === Kaupunkeja === Sardinia et Corsican roomalaisaikaisia kaupunkeja olivat muun muassa: Sardinialla * Aquae Neapolitanae eli Aquae Calidae Neapolitanorum * Caralis * Cornus * Forum Trajani * Neapolis * Nora * Olbia * Othoca * Sulcis * Tarrae * Tibula * Turris Libisonis (Colonia Julia Turris Libisonis) * Usellis (Colonia Julia Augusta Uselis) Korsikalla * Aleria (Colonia Veneria Julia Pacensis Restituta Tertianorum Aleria) * Mariana (Colonia Mariana) == Historia == Roomalaiset valtasivat Sardinian ja Korsikan Karthagolta ensimmäisen puunilaissodan myötä. Sardinia vallattiin vuonna 238 eaa. ja Korsika vuonna 237 eaa. Sardinia et Corsican provinssin perustamisvuodeksi mainitaan joko heti vuosi 237 eaa. tai vuosi 227 eaa. Toisaalta mainitaan, että Korsika olisi liitetty Sardinian provinssiin vuonna 231 eaa. Joka tapauksessa Sardinia et Corsica oli Rooman toinen provinssi Sicilian provinssin jälkeen. Provinssia hallitsi alun perin preettori ja vuodesta 122 eaa. propreettori. Vuosina 27 eaa.–6 jaa. provinssi luettiin senaatin provinsseihin ja vuosina 6–67 jaa. keisarin provinsseihin. Vuonna 67 keisari Nero antoi provinssin senaatille vastineena Achaean siirtämisestä keisarille. Vespasianus palautti sen jälleen keisarille, jonka jälkeen sitä hallitsi prokuraattori ja praeses. Sardinia oli saarista merkittävämpi Roomalle. Se tuotti viljaa, ja roomalaiset harjoittivat siellä myös kaivostoimintaa. Korsika oli vähempimerkityksellinen, eivätkä roomalaiset pyrkineet kehittämään sitä läheskään yhtä paljon, tai panostaneet edes sen hallussapitoon rannikkoa lukuun ottamatta. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Se lakkautettiin keisari Diocletianuksen noin vuonna 293 tekemän uudistuksen aikoihin ja jaettiin kahdeksi provinssiksi, jotka olivat Corsica ja Sardinia. Näin provinsseissa tapahtuneet muutokset alueella olivat: == Lähteet == *
Sicilia (provinssi)

Sicilia () oli Rooman valtakunnan provinssi, joka käsitti Sisilian saaren nykyisessä Italiassa. Se oli Rooman ensimmäinen provinssi, ja perustettiin vuonna 241 eaa. Teoksen verkkoversio (Perseus) == Maantiede == Sicilian provinssi käsitti koko sille nimen antaneen Sisilian (lat. Sicilia) saaren sekä sen pienempiä lähisaaria, kuten Aioliset saaret (Aeoliae insulae, nyk. Liparisaaret) ja Aigataisaaret (Aegates insulae, nyk. Egadisaaret) sekä Melite (Melita, nyk. Malta) ja Gaulos (nyk. Gozo). Sisilia oli itäosaltaan kreikkalaiskaupunkien aluetta, ja muulta osiltaan hellenistisoituneita karthagolaiskaupunkeja tai saaren alkuperäisten heimojen kaupunkeja. Roomalaisella kaudella kuten aiemminkin Sisilian saaren tärkeimmät kaupungit sijaitsivat kaikki rannikolla. Sisämaan vuorenhuipuille rakennetut linnoitetut asutukset taantuivat, sillä niille ei ollut Pax Romanan vallitessa samanlaista tarvetta kuin aiemmin. Provinssin hallinnollinen keskus oli Syrakusa (lat. Syracusa). === Kaupunkeja === Sicilian provinssin roomalaisaikaisia kaupunkeja olivat muun muassa (suluissa latinankielinen nimi, mikäli eri): * Akrai (Acrae) * Akragas (Agrigentum) * Alontion (Haluntium) * Eryks (Eryx) * Gaulos * Henna * Katane (Catana, Colonia Iulia Augusta Pietas Catana) * Kentoripa (Centuripa) * Leontinoi (Leontini) * Lilybaion (Lilybaeum, Colonia Helvia Augusta Lilybaitanorum) * Lipara * Melite (Melita) * Messene (Messana) * Motye (Motya) * Mylai (Mylae) * Panormos (Panormus, Colonia Augusta Panhormitanorum) * Segesta * Selinus * Soloeis (Soluntum) * Syrakusa (Syracusa) * Tauromenion (Tauromenium) * Thermai (Thermae Himerenses, Colonia Augusta Himeraeorum Thermitanorum) * Thermai (Thermae Selinuntiae) * Tyndaris (Colonia Augusta Tyndaritanorum) == Historia == Roomalaiset valtasivat Sisilian ensimmäisen puunilaissodan lopulla vuonna 241 eaa. Sicilian provinssi perustettiin tämän jälkeen, ja oli tuolloin koko Rooman valtakunnan ensimmäinen provinssi. Saaren merkittävin kaupunki Syrakusa ei kuitenkaan alun perin kuulunut provinssiin, vaan säilyi itsenäisenä toiseen puunilaissotaan ja vuoteen 211 eaa. saakka. Augustuksen ajan provinssien jaossa Sicilia luettiin senaatin provinsseihin. Provinssi säilyi olemassa Rooman koko myöhemmän historian ajan, ja oli näin olemassa myös muun muassa keisari Trajanuksen kauden lopussa vuonna 117 Rooman ollessa laajimmillaan. Noin vuosina 293–395 provinssi kuului Italian diokeesiin. 300-luvulla se kuului välillä Italia, Illyricum et African prefektuuriin ja välillä Italia et African prefektuuriin. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului Italia et African prefektuuriin ja Italia suburbicarian diokeesiin. == Lähteet == == Aiheesta muualla == Luokka:Antiikin Sisilia Luokka:Rooman provinssit
Murfreesboro (Tennessee)

Murfreesboro on kaupunki Tennesseessä Yhdysvalloissa. Se on piirikuntansa hallintokeskus ja huomattava koulukaupunki. Murfreesboro on Nashvillen metropolialueen toiseksi väekkäin kaupunki. == Maantiede == Murfreesboro sijaitsee Tennesseen maantieteellisessä keskipisteessä Nashvillen metropolialueen kaakkoisosassa. Etäisyys Nashvillen keskustasta on 50 kilometriä kaakkoon. Tennesseen keskipiste sijaitsee Old Lascassas Pikessa, ja se on merkitty laatalla. Stones River -joen läntinen haara virtaa Murfreesboron alueella. Murfreesboron ilmasto on subtrooppinen leutoine talvineen ja kosteine, kuumine kesineen. Lämpötilojen vaihtelu on suurta, elokuun keskimääräinen ylin on 32,3 °C, tammikuun keskimääräinen alin puolestaan –3,7 °C. Tuhoisat tornadot koettelevat kaupunkia aika ajoin. ==Historia== Murfreesboro perustettiin 1811, alkuun sen nimi oli Cannonsburgh poliitikko Newton Cannonin kunniaksi. Vain kuukauden päästä nimi muutettiin Murfreesboroksi kenraali William Lytlen pyynnöstä. Taustalla oli Lytlen ystävä, kenraali Hardy Murfree. Murfreesboro toimi Tennesseen pääkaupunkina 1818–1826. Se oli varhaisvaiheessaan maatalouskeskus, mutta 1850-luvulla myös merkittävä koulukaupunki, jonka lempinimenä oli Tennesseen Ateena. Yhdysvaltain sisällissodan katkerimpiin kuuluva taistelu, Battle of Stones River / Battle of Murfreesboro, käytiin muutama kilometri kaupungista luoteeseen vuodenvaihteessa 1863. Liittovaltion joukot saivat strategisesti merkittävän voiton konfederaation joukoista. Taistelualueella on nykyisin Stones River National Battlefield -puisto. Sisällissodan haavat arpeutuivat hitaasti. Murfreesboron asema koulukaupunkina alkoi palautua vasta 1900-luvun alussa: 1911 perustettiin Middle Tennessee State Normal School, josta kehittyi sittemmin Middle Tennessee State University. Toisen maailmansodan jälkeen Murfreesboron talouselämä muuttui agraaripainotteisesta teollisuuden ja palvelualojen suuntaan. Kaupungin kasvu on ollut nopeaa: vuonna 1990 väkiluku oli noin 45 000, ja kymmenen vuotta myöhemmin jo 69 000\. Seuraavan kahdenkymmenen vuoden aikana väkiluku kaksinkertaistui. == Talous == Murfreesboron ja sen ympäristön keskeisiä elinkeinoja ovat maatalous ja elintarviketuotanto, vakuutustoiminta, valmistava teollisuus (asusteet, veneet), alihankinta ja oppilaitokset. == Liikenne == Lähin kansainvälinen lentoasema on Nashvillen kansainvälinen lentoasema. Rutherfordin piirikunnan alueella palvelevat Smyrna Airport (MQY) ja Murfreesboro Municipal Airport (MBT). Valtatiet Interstate 24 ja 840 risteävät Murfreesborossa. == Lähteet == == Aiheesta muualla == *Murfreesboro, Tennessee, USA — Sunrise, Sunset, and Daylength Luokka:Tennesseen kaupungit
Peter Curman

Peter Curman (1941 Tukholma, Ruotsi – 3. maaliskuuta 2021) oli ruotsalainen runoilija, kriitikko ja kääntäjä. Hän aloitti uusyksinkertaisella runoudella. ==Suomennettu tuotanto== Matti Melenderin suomentamia Curmanin runoja on julkaistu Kulttuurivihkoissa (1981; nro 2)Peter Curman, Lahden kaupunginkirjaston runotietokanta, päivitetty 23.2.2021, viitattu 3.2.2021 * Karriääri * Miksi matkustin tänne? * Ruoho itää * Siemen * Sodan enkeli tulee kylään * Toveri älä petä ==Lähteet== Luokka:Ruotsalaiset kirjailijat Luokka:Vuonna 1941 syntyneet Luokka:Vuonna 2021 kuolleet
Euclides da Cunha

Euclides da Cunha (1866 Santa Rita do Rio Negro, Cantalago, Brasilia – 1909 Rio de Janeiro, Brasilia) oli brasilialainen kirjailija ja toimittaja, opettaja ja insinööri. Hänen teoksensa Os Sertões on brasilialaisen kirjallisuuden klassikkoja ja herätti ilmestyessään 1902 suurta huomiota. Teos on ensimmäinen vastalause syrjäseutujen unohdetun väestön kohtelulle. Sen on samalla sekä tieteellinen että kaunokirjallinen teos. ==Lähteet== ==Aiheesta muualla== Luokka:Brasilialaiset kirjailijat Luokka:Brasilialaiset toimittajat Luokka:Portugalinkieliset kirjailijat Luokka:Vuonna 1866 syntyneet Luokka:Vuonna 1909 kuolleet
Thracia (provinssi)

Thracia (; ) oli Rooman valtakunnan provinssi, joka sijaitsi Traakiassa nykyisten Turkin, Bulgarian ja Kreikan alueilla. Teoksen verkkoversio (Perseus) == Maantiede == Thracian provinssi käsitti alun perin alueen, jota rajasivat pohjoisessa Haimos-vuoret (lat. Haemus Mons, nyk. Balkanvuoret), idässä Mustameri, etelässä Egeanmeri ja lännessä Nestos-joki (lat. Nestus). Se käsitti myös Traakian Khersonesoksen (nyk. Gallipolin niemimaa). Provinssiin kuuluivat nykyinen Itä-Traakia eli Turkin Euroopan puoleinen osa, Länsi- Traakia eli Kreikan koillisosa, sekä Bulgarian etelä- ja kaakkoisosa. Thracian pohjoispuolella sijaitsi Moesia inferiorin provinssi, länsipuolella Moesia superiorin provinssi, lounaispuolella Macedonian provinssi, ja kaakkoispuolella Vähän-Aasian puolella Asian ja Bithynia et Pontuksen provinssit. Myöhäisroomalaisessa vaiheessa provinssiin kuului vain nykyisen Bulgarian eteläosa. Ainakin tuossa vaiheessa provinssin hallinnollinen keskus oli Filippopolis. === Kaupunkeja === Thracian roomalaisaikaisia kaupunkeja olivat muun muassa (suluissa latinankielinen nimi, mikäli eri): * Abdera * Ainos (Aenus) * Apollonia (Apollonia Pontica) * Aqua Calidae * Ankhialos (Anchialus) * Arsos (Arsus) * Augusta Trajana * Aulaeitikhos (Aulaeitichus) * Bagaraca * Bergulae * Beroia (Beroea) * Besapara * Bizye * Burdipta * Byzantion (Byzantium) * Cabyle * Delkos (Delcus) * Develtum * Diokletianopolis (Diocletianopolis) * Filippopolis (Philippopolis, Trimontium) * Finopolis (Phinopolis) * Hadrianopolis eli Oresteia (Orestia) * Kabyle (Cabyle) * Kallipolis (Callipolis) * Kypsela (Cypsela) * Lissai (Lissae) * Lysimakheia (Lysimachia) * Maroneia (Maronia) * Mesembria * Neapolis * Nikopolis (Nicopolis) * Plotinopolis * Perinthos (Perinthus) * Porsulae * Regio * Rhaidestos (Rhaedestus) eli Bisanthe * Sadame * Salmydessos (Salmydessus) * Selymbria * Serdika (Serdica) eli Ulpia * Sestos (Sestus) * Subradice * Tarpodizus * Traianopolis (Trajanopolis) * Tyle * Tzurulum * Urisium == Historia == Thracian provinssi perustettiin vuonna 46 jaa. Provinssien jaossa siitä tehtiin keisarin provinssi. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Noin vuonna 293 provinssista erotettiin kolme provinssia, jotka olivat Europa, Haemimontus ja Rhodope. Näin jäljelle jääneen Thracian provinssin alue oli tämän jälkeen aiempaa pienempi. Se kuului noin vuodesta 293 lähtien Thracian diokeesiin. 300-luvulta lähtien se oli osa Oriensin prefektuuria. Rooman valtakunnan jaon jälkeen provinssi oli osa Itä-Roomaa ja kuului edelleen samoihin prefektuuriin ja diokeesiin. Näin tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Francine Jordi

Francine Jordi (oik. Francine Lehmann; s. 24. kesäkuuta 1977 Worb) on sveitsiläinen laulaja.Francine Jordi Schlager.de Jordi voitti vuonna 1998 Grand Prix der Volksmusikin laululla "Das Feuer der Sehnsucht". Hän aloitti varsinkin Sveitsissä menestystä saavuttaneiden albumeiden säännöllisen julkaisemisen. Jordi edusti maataan vuoden 2002 Eurovision laulukilpailussa kappaleella "Dans le jardin de mon âme", mutta jäi kolmanneksi viimeiselle sijalle. Hänen musiikillisiin yhteistyökumppaneihinsa ovat kuuluneet Florian Ast, Semino Rossi ja Karel Gott. Jordin tyylivalikoima on ollut vaihteleva; hän on tulkinnut kansanmusiikkipohjaista musiikkia, iskelmää ja SWR Big Bandin kanssa swingiä. Jordi on saanut myös klassisen koulutuksen. Vuonna 2007 hän esiintyikin Bernissä Papagenan roolissa Wolfgang Amadeus Mozartin oopperassa Taikahuilu. Hän piti tämän jälkeen vielä resitaaleja, mutta hylkäsi uran klassisen musiikin parissa ajanpuutteen takia. Jordi on kuvannut tuntevansa olevansa "täysin kotonaan" iskelmämusiikkia esittäessään.Francine Jordi: "Ich muss nicht allen gefallen!" BERN-OST Jordi on saanut monia kertoja Prix Walon eri kategorioissa. Hän on työskennellyt myös juontajana muun muassa Musikantenstadl-ohjelmassa. == Yksityiselämä == Jordi oli 2010-luvun alussa laulajakollegansa Florian Astin kanssa suhteessa, joka päättyi Sveitsissä runsaasti uutisointia osakseen saaneeseen eroon. Aiemmin hän oli ollut naimisissa maantiepyöräilijä Tony Romingerin kanssa. Toukokuussa 2017 Jordilla todettiin hyvin varhaisessa vaiheessa ollut rintasyöpä.Schlagerstar Francine Jordi litt an Brustkrebs Kurier == Lähteet == Luokka:Sveitsiläiset laulajat Luokka:Sveitsin euroviisuedustajat Luokka:Vuoden 2002 euroviisuedustajat Luokka:Vuonna 1977 syntyneet Luokka:Elävät henkilöt
Seesamit

Seesamit (Sesamum) on seesamikasvien heimoon kuuluva kasvisuku. Siihen kuuluu 31 tropiikin ja subtropiikin kasvilajia. Seesamit ovat yleensä yksivuotisia ruohoja. Tunnetuin laji, muun muassa öljykasvina viljelty seesami eli öljyseesami, on kotoisin Intiasta. == Lajeja == * seesami eli öljyseesami (Sesamum indicum) * rusoseesami (Sesamum radiatum) == Lähteet == == Aiheesta muualla == * Finto: Kassu – Kasvien suomenkieliset nimet: Seesamit (Sesamum) * Suomen Lajitietokeskus: Seesamit – Sesamum Luokka:Seesamikasvit
Harpagojuuret

Harpagojuuret (Harpagophytum) on seesamikasveihin kuuluva afrikkalainen kasvisuku. Siihen kuuluu kaksi lajia, harpagojuuri (Harpagophytum procumbens) ja Harpagophytum zeyheri. Ne esiintyvät alkuperäisenä Afrikan eteläosassa, muun muassa Angolassa, Sambiassa, Botswanassa, Zimbabwessa, Mosambikissa, Namibiassa ja Etelä-Afrikassa. Harpagojuurilla on sukkulenttinen juurakko, josta kasvaa yksivuotisia suikertavia varsia. Kukat ovat torvimaisia ja monivärisiä, vaaleanpunaisia, torven sisältä valkeita ja kellertäviä. Hedelmät ovat erikoisenmuotoisia puutuneita kotia, joissa on ankkurimaisia vankkoja okia. == Lähteet == == Aiheesta muualla == * Finto: Kassu – Kasvien suomenkieliset nimet: Harpagophytum Luokka:Seesamikasvit
Je me casse

Je me casse on maltalaisen laulajan Destinyn esittämä kappale, jolla hän edusti Maltaa vuoden 2021 Eurovision laulukilpailussa, Rotterdamissa. Kappale kilpaili Euroviisujen finaalissa, jossa se sai 255 pistettä ja saavutti seitsemännen sijan. == Lähteet == Luokka:Maltan euroviisuedustuskappaleet Luokka:Vuoden 2021 euroviisuedustuskappaleet
Rakkiot

Rakkiot (Cneorum) on Euroopassa esiintyvä ruutakasvisuku. Suvussa on kaksi lajia pensaita, jotka kasvavat alkuperäisinä luonnonvaraisena Lounais- Euroopassa, Etelä-Euroopassa ja Kanariansaarilla. Rakkiolajit ovat: * espanjanrakkio (Cneorum tricoccon) – Lounais- ja Etelä-Euroopassa: Ranskassa, Espanjassa, Italiassa, Sisiliassa ja Baleaareilla. * hopeahepsukki (Cneorum pulverulentum, synonyymi Neochamaelea pulverulenta hopeahepsukkien suvussa) – Kanariansaarilla. == Lähteet == == Aiheesta muualla == * Suomen Lajitietokeskus: Rakkiot – Cneorum * Finto: Kassu – Kasvien suomenkieliset nimet: Neochamaelea Luokka:Ruutakasvit
Palavapensaat

Palavapensaat eli palavatpensaat (Dictamnus) on ruutakasveihin kuuluva kolmelajinen kasvisuku. Laji mooseksenpalavapensas (Dictamnus albus) esiintyy alkuperäisenä Etelä- ja Keski-Euroopasta Aasiaan, Lähi-itään ja Keski-Aasiaan ulottuvalla alueella. Sitä myös viljellään perennana. Toinen laji, Dictamnus dasycarpus, puolestaan esiintyy itäisessä Aasiassa, Kiinassa, Mongoliassa, Koreassa ja Venäjän Kaukoidässä. Se on luokiteltu myös mooseksenpalavanpensaan muunnokseksi (var. dasycarpus). Kolmas laji Dictamnus hispanicus esiintyy Espanjassa. == Lähteet == == Aiheesta muualla == * Finto: Kassu – Kasvien suomenkieliset nimet: Dictamnus * Suomen Lajitietokeskus: Palavapensaat – Dictamnus Luokka:Ruutakasvit
Mōri-klaani

Mōri-klaani () oli japanilainen suku, joka hallitsi Honshu-saaren länsiosia 1500-luvun alusta 1800-luvun puoliväliin saakka. Tokugawa Ieyasun perustettua Tokugawa-shōgunaatin vuonna 1603 Mōri-klaanin päämiehestä tuli Chōshūn hanin daimio. Chōshū käsitti suurimman osan Länsi-Honshun alueesta. Vaikka Mōri-suku olikin Tokugawa-suvun vasalli, pysyivät nämä kaksi sukua vihamiehinä. Mōri- klaani nousi merkittäväksi 1500-luvun alussa, kun eräät Ōuchi-suvun vasallit kapinoivat Ōuchin itsevaltaista hallintoa vastaan. Mōri Motonarin johdolla klaani pystyi hyötymään kapinasta, vaikka ei suoraan osallistunutkaan siihen. Vuonna 1557 Mōri Motonarista tuli Länsi-Honshun uusi hallitsija. Motonarin pojanpojasta Mōri Terumotosta tuli 1500-luvun loppupuolella Oda Nobunagan huomattava vastustaja, kun Nobunaga pyrki alistamaan koko Japanin valtansa alle. Odan tehtyä itsemurhan vuonna 1582 Terumoto teki rauhan Odan seuraajan Toyotomi Hideyoshin kanssa. Pian Mōri Terumotosta tuli Hideyoshin luottokenraali. Vuonna 1598 kuolemansairas Hideyoshi nimitti viiden vanhimman neuvoston, jonka oli määrä toimia sijaishallitsijana, kunnes Hideyoshin alaikäinen poika Toyotomi Hideyori olisi kyllin vanha noustakseen valtaan. Mōri Terumoto oli yksi valituista sijaishallitsijoista, samoin Tokugawa Ieyasu. Hideyoshin kuoltua neuvoston jäsenten välillä alkoi valtataistelu, ja Terumoto liittyi Ieyasun vastustajiin. Tokugawa Ieyasu voitti lopulta kamppailun vallasta, mutta Mōri-klaani sai kuitenkin pitää lähes puolet Chōshūn alueesta, sillä Mōri Terumoto ei ollut Tokugawa Ieyasun pahimpia vastustajia. Ieyasun suopeudesta huolimatta Mōri-klaani opetti joukkojaan inhoamaan Tokugawa-sukua ja kunnioittamaan sen sijaan keisaria, jonka vallan Tokugawat olivat kaapanneet itselleen. Niinpä Chōshūn soturit olivat keskeisessä roolissa, kun Tokugawa-shōgunaatti kaadettiin vuonna 1867 ja valta palautettiin Meiji-restauraatiossa keisarille. Tämän jälkeen Chōshūn alueen miehet pysyivät uuden hallinnon johtavissa asemissa aina toisen maailmansodan päättymiseen asti. == Lähteet == Luokka:Japanilaiset klaanit
Tungpuut

Tungpuut (Aleurites) on kasvisuku tyräkkikasvien heimossa. Siihen kuuluu kaksi lajia, joita esiintyy alkuperäisenä Intiassa, Kaakkois-Aasiassa ja Australiassa. Hopeatungpuu (Aleurites moluccanus) esiintyy laajemmalla alueella ja toinen laji Aleurites rockinghamensis Uudessa-Guineassa ja Australian Queenslandissa. Hopeatungpuu on myös yleisesti viljelty puu. Sen hedelmät ovat pähkinämäisiä luumarjoja, joiden sisällä on öljypitoiset siemenet. Siemenistä puristetaan öljyä ja niitä voidaan syödä. == Lähteet == == Aiheesta muualla == * Finto: Kassu – Kasvien suomenkieliset nimet: Aleurites Luokka:Tyräkkikasvit
Strykniinipähkinät

Strykniinipähkinät (Strychnos) on strykniinipähkinäkasveihin kuuluva kasvisuku. Suvussa on noin 200 lajia puuvartisia kasveja, joilla on pantrooppinen levinneisyys. Suvun tyyppilaji on ketunstrykniinipähkinä (Strychnos nux-vomica), kaakkoisaasialainen puu, joka on tunnettu strykniinipitoisena myrkkykasvina. == Lajeja == * Strychnos angolensis * Strychnos gardneri * malesianstrykniinipähkinä (Strychnos ignatii) * Strychnos lucida * Strychnos madagascariensis * zimbabwenstrykniinipähkinä (Strychnos mitis) * ketunstrykniinipähkinä (Strychnos nux-vomica) * Strychnos parvifolia * Strychnos potatorum * Strychnos rubiginosa * Strychnos spinosa * Strychnos toxifera * Strychnos wallichiana == Lähteet == == Aiheesta muualla == * Finto: Kassu – Kasvien suomenkieliset nimet: Strychnos * Suomen Lajitietokeskus: Strykniinipähkinät – Strychnos *
Kastepensaat

Kastepensaat (Duranta) on verbenakasveihin eli rautayrttikasveihin kuuluva kasvisuku. Suvussa on 20 lajia, joita esiintyy alkuperäisenä Amerikassa, Yhdysvalloista Kaliforniasta Argentiinaan. Lajeista tunnetuimpia on kultakastepensas eli duranta (Duranta erecta). Se on sinivioletti- tai valkokukkainen köynnöstävä pensas, joskus pieni puu, joka voi kasvaa kuusi metriä korkeaksi. Sitä on istettu koristekasviksi läpi tropiikin ja laji esiintyy tulokkaana tai viljelykarkulaisena lukuisissa Afrikan ja Aasian maissa. == Lähteet == == Aiheesta muualla == * Finto: Kassu – Kasvien suomenkieliset nimet: Duranta * Suomen Lajitietokeskus: Kastepensaat – Duranta Luokka:Verbenakasvit
Huonearaliat

Huonearaliat (Fatsia) on araliakasveihin kuuluva kasvisuku. Suvussa on kolme lajia, jotka kasvavat alkuperäisinä Japanissa, Koreassa ja Taiwanissa. Ne ovat ainavihantia pensaita tai pieni puita.Flora of China: Fatsia Huonearaliaa (Fatsia japonica) käytetään huonekasvina. == Lähteet == == Aiheesta muualla == * Finto: Kassu – Kasvien suomenkieliset nimet: Fatsia Luokka:Araliakasvit
Hopea-araliat

Hopea-araliat (Polyscias) on araliakasveihin kuuluva kasvisuku. Suvussa on yli 170 lajia puita, joita esiintyy luonnonvaraisena vanhan maailman tropiikissa, Keski-Afrikassa, Etelä- ja Kaakkois-Aasiassa, Australiassa ja Oseaniassa. == Lajeja == * keisarinhopea-aralia eli mingaralia (Polyscias fruticosa) * okrahopea-aralia (Polyscias fulva) * taitanhopea-aralia (Polyscias stuhlmannii) * Polyscias guilfoylei * Polyscias scutellaria == Lähteet == == Aiheesta muualla == * Finto: Kassu – Kasvien suomenkieliset nimet: Polyscias * Suomen Lajitietokeskus: Hopea-araliat – Polyscias Luokka:Araliakasvit
Liuska-araliat

Liuska-araliat (Schefflera) on araliakasveihin kuuluva kasvisuku. Suvussa on yli 430 lajia, joita esiintyy luonnonvaraisena Etelä-Amerikassa, Karibialla, Kaakkois-Aasiassa, Australiassa ja Oseaniassa. Liuska-araliat kasvavat puiksi, pensaiksi ja liaaneiksi, joskus muiden kasvien epifyytteinä. == Lajeja == * jättiliuska-aralia (Schefflera actinophylla → Heptapleurum actinophyllum) * siroliuska-aralia (Schefflera arboricola → Heptapleurum arboricola) * suppuliuska-aralia (Schefflera digitata) * isoliuska-aralia (Schefflera elegantissima → Plerandra elegantissima) * hamppuliuska-aralia (Schefflera kerchoveiana) * pursuliuska-aralia (Schefflera myriantha → Astropanax myrianthus) * huppuliuska-aralia (Schefflera pueckleri → Heptapleurum calyptratum) * sormiliuska-aralia (Schefflera veitchii → Plerandra veitchii) * tummaliuska-aralia (Schefflera venulosa → Heptapleurum venulosum) * kenianliuska-aralia (Schefflera volkensii → Astropanax volkensii) Tieteelliset nimet: Plants of the World Online == Lähteet == == Aiheesta muualla == * Finto: Kassu – Kasvien suomenkieliset nimet: Schefflera * Suomen Lajitietokeskus: Liuska-araliat – Schefflera Luokka:Araliakasvit
Adeniumit

Adeniumit (Adenium) on kasvisuku oleanterikasvien heimossa. Ne ovat kaikkein läheisintä sukua oleantereille. Sukuun kuuluu kuusi lajia, joita esiintyy alkuperäisenä Afrikassa ja Etelä-Arabiassa. Adeniumit ovat puuvartisia varsisukkulenttikasveja. Tyven paksuus voi olla jopa metrin ja lukuisat varren haarat kasvavat pensaan tai pienen puun muotoiseksi. Kukat ovat punaisia. Koristekasvina tunnetuin laji on adenium (Adenium obesum). == Lajit == Adenium boehmianum, Adenium dhofarense, Adenium multiflorum, Adenium obesum, Adenium oleifolium ja Adenium swazicum. == Lähteet == == Aiheesta muualla == * Finto: Kassu – Kasvien suomenkieliset nimet: Adenium * Suomen Lajitietokeskus: Adeniumit – Adenium Luokka:Oleanterikasvit
Hukankierrot

Hukankierrot (Cynanchum) on kasvisuku oleanterikasvien heimossa. Siihen kuuluu 262 lajia, joita esiintyy alkuperäisenä laajalla alueella, Pohjois-Amerikan eteläosassa, Keski-Amerikassa, Etelä-Amerikassa, Etelä- ja Itä-Euroopassa, Afrikassa, Australiassa ja suuressa osassa Aasiaa Siperiaa lukuun ottamatta. Hukankierrot ovat monivuotisia kasveja, jotka kasvattavat juurakosta yleensä ruohovartisia kiipeileviä varsia. == Lajeja == * suippuhukankierto (Cynanchum acutum) * ruskoviisineniö (Cynanchum insipidum tai Pentarrhinum insipidum) * sahalininhukankierto (Cynanchum maximowiczii) * nokkahukankierto (Cynanchum rostellatum) * piiskahukankierto (Cynanchum viminale) ** intianpiiskahukankierto (C. viminale subsp. brunonianum) == Lähteet == == Aiheesta muualla == * Finto: Kassu – Kasvien suomenkieliset nimet: Cynanchum * Suomen Lajitietokeskus: Hukankierrot – Cynanchum Luokka:Oleanterikasvit
Rasmus Kettunen

Rasmus Kettunen (s. 1. syyskuuta 1997 ) on suomalainen jääpalloilija, pelipaikaltaan hyökkääjä. Hän edustaa Bandyliigassa Porvoon Akillesta. ==Ura== Rasmus Kettunen on aloittanut jääpallon Akilleen jääpallokoulusta, josta hän jatkoi lajia seuran juniorijoukkueissa. Peruskoulunsa jälkeen Kettunen matkusti Ruotsiin jääpallolukioon Sandvikeniin, jossa hän opiskeli ja pelasi neljä vuotta. Lukionsa jälkeen Kettunen jäi vielä pelaamaan yhdeksi kaudeksi IFK Motalaan, joka pelasi Ruotsin korkeimmalla sarjatasolla. Tämän jälkeen mies palasi kevään 2018 jälkeen Suomeen ja takaisin kasvattajaseuransa Akilleksen riveihin. Keväällä 2022 Kettunen siirtyi yksivuotisella sopimuksella Mikkelin Kamppareihin.https://www.kampparit.fi/bandyliiga/kampparit-vahvistuu-rasmus- kettusella-sopimustilanne-nayttaa-hyvalta Mikkelissä Kettunen saavutti keväällä 2023 SM-hopeaa.https://www.lansi-savo.fi/urheilu/5784599 Yhden Mikkelissä vietetyn kauden jälkeen Kettunen siirtyi takaisin Akillekseen keväällä 2023.https://www.uusimaa.fi/urheilu/5968946 ==Maajoukkueura== Miesten maajoukkue-uransa Kettunen avasi tammikuussa 2020 maaotteluissa Venäjää ja Ruotsia vastaan. ==Saavutukset== Seurajoukkueissa * 2 Ruotsin mestaruutta U18 2014 ja 2015 (Sandviken AIK) * 2 SM-kultaa: 2020 ja 2021 (Akilles) * SM-hopea: 2022 (Akilles) * SM-hopea: 2023 (Kampparit) == Lähteet == ==Aiheesta muualla== * Rasmus Kettunen Bandysidan.nu-tietokannassa Luokka:Suomalaiset jääpalloilijat Luokka:Vuonna 1997 syntyneet Luokka:Elävät henkilöt
Kastanjaviinit

Kastanjaviinit (Tetrastigma) on kasvisuku, joka kuuluu viiniköynnöskasveihin. Sukuun sisältyy 137 lajia, joita esiintyy alkuperäisinä tropiikissa ja subtropiikissa, Kaakkois-Aasiassa Intiasta ja Kiinasta Indonesiaan, Australiassa ja Melanesiassa. Kastanjaviinit ovat yleensä puuvartisia, harvoin ruohovartisia kiipeileviä köynnöksiä.Flora of China: Tetrastigma Viitattu 9.3.2021. Vietnamista kotoisin oleva kastanjaviini (Tetrastigma voinierianum, alun perin Vitis voinieriana viiniköynnösten suvussa)Tropicos: Tetrastigma voinierianum Viitattu 9.3.2021. tunnetaan huonekasvina. == Lähteet == == Aiheesta muualla == * Finto: Kassu – Kasvien suomenkieliset nimet: Tetrastigma Luokka:Viiniköynnöskasvit
Hakimsan

Hakimsan on sukunimi, joka on muun muassa seuraavilla henkilöillä: *Aisja Hakimsan (1896–1972), Tampereen tataariyhteisön taiteilija, johtaja ja julkaisija *Räshid Hakimsan (1934–1997), suomalainen jääkiekkoilija ja jääkiekkotuomari; Aisja Hakimsanin poika
M2 (ohjus)

M2 eli MSBS M2 (Mer-Sol Balistique Stratégique) on ranskalaisvalmisteinen keskikantaman (IRBM, 2 900–3 200 km) ydinkärkiohjus. Tämä mereltä ammuttava ydinohjus oli käytössä vuosina 1974 - 1978.http://www.russianspaceweb.com/msbs.html Viitattu 16.3.2021. Sen tuhovoima oli 0,5 megatonnia (500 kT) eli 2 100 terajoulea. M1 ja M2 -ohjustyypit käyttivät osittain samaa taistelukärkeä, jonka omamassa oli vain 700 kg.https://www.globalsecurity.org/wmd/world/france/nuke.htm Viitattu 16.3.2021. Redoutable-luokan ydinsukellusveneet, eli SNLE:t (Sousmarin Nucléaire Lanceur d'Engins) olivat tämän yksikärkiohjuksen laukaisualustana. Myös mahdollisesti Rita 2 -nimen saanut ohjus, saavutti tyyppihyväksynnän vuonna 1973.http://www.astronautix.com/r/ritaii.html Viitattu 16.3.2021. Koelaukaisuissa saavutettiin 600 km:n suuruinen lakikorkeus.http://www.astronautix.com/m/msbsm2.html Viitattu 15.3.2021. Kiinteätä ajoainetta käyttänyt ohjustyyppi oli kaksivaiheinen, ja omasi 19 950 kg:n laukaisumassan. Työntövoima oli 440 kN.Inertiaalinen ohjautusjärjestelmä antoi 1,0 km:n osumatarkkuuden (CEP).http://www.astronautix.com/m/msbs.html Viitattu 15.3.2021. Ohjuskärjen tyyppinimitys oli MR-41.https://nuclearweaponarchive.org/France/FranceArsenalDev.html Viitattu 15.3.2021. Ohjustyypin yksilöitä valmistui arviolta 35 kpl, mikä riittänee kahden sukellusveneen ydinarsenaaliin, mikäli 16 ohjusta/alus oltaisiin ladattu. Ydinkärkiä valmistettiin kanto-ohjuksia suurempi määrä, vähintäin 48 kappaletta ja ne palvelivat myös pidemmän ajan, vuoteen 1980. Boosted fission -tyyppisten eli kiihdytettyjen HEU- ydinkärkien koeräjäytyksiä toteutettiin vuonna 1968, tuotantoon MR-41 saapui 1969. Partiointi M1 -ohjuksin aseistetuilla ydinsukellusveneillä aloitettiin 1972.https://nuclearweaponarchive.org/France/FranceArsenalDev.html Viitattu 16.3.2021. M2:ta edelsi M1 ja tämän ohjuksen seuraaja oli M20. ==Lähteet== *http://www.astronautix.com/m/msbs.html *http://www.astronautix.com/m/msbsm2.html *https://nuclearweaponarchive.org/France/FranceArsenalDev.html *https://www.globalsecurity.org/wmd/world/france/nuke.htm *http://www.russianspaceweb.com/msbs.html === Viitteet === Luokka:Ranskalaiset ohjukset Luokka:Ranskan ydinaseet
Hehkupuut

Hehkupuut (Metrosideros) on myrttikasveihin kuuluva kasvisuku, jossa on 58 lajia puuvartisia kasveja. Hehkupuita kasvaa luonnonvaraisena Etelä-Amerikan Patagoniassa, Etelä-Afrikassa, Uudessa-Seelannissa, Uudessa Guineassa, Filippiineillä ja Tyynenmeren saarilla Oseaniassa ja Havaijilla. Eniten lajeja esiintyy Uudessa-Kaledoniassa, 21 lajia. Hehkupuista esimerkiksi uusiseelantilainen maorihehkupuu tunnetaan myös viljeltynä koristepuuna. == Lajeja == * maorihehkupuu eli pohutukawapuu (Metrosideros excelsa) * pistoshehkupuu (Metrosideros perforata) == Lähteet == == Aiheesta muualla == * Finto: Kassu – Kasvien suomenkieliset nimet: Metrosideros * Suomen Lajitietokeskus: Hehkupuut – Metrosideros Luokka:Myrttikasvit
Saadetdin

Saadetdin on sukunimi, joka on muun muassa seuraavilla henkilöillä: *Ali Saadetdin (s. 1949), suomentataari yrittäjä, jääkiekkoilija Ali Saadetdinin ja Mönäyvär Saadetdinin veljenpoika *Ali Saadetdin (s. 1947), suomentataari jääkiekkoilija, Mönäyvär Saadetdinin veli *Mönäyvär Saadetdin (1934–2010), suomentataari jääkiekkoilija, jääkiekkoilija Ali Saadetdinin veli
Helmimarjat

Helmimarjat (Callicarpa) on kasvisuku huulikukkaiskasvien heimossa. Siihen kuuluu 155 lajia, joita esiintyy alkuperäisenä Yhdysvalloissa, Keski- Amerikassa, Etelä-Amerikan pohjoisosassa, Madagaskarissa, itäisessä, eteläisessä ja kaakkoisessa Aasiassa sekä Australiassa. Ne ovat pensaita tai pieniä puita. Hedelmät ovat tiiviinä rykelminä kasvavia luumarjoja, jotka monilla lajeilla ovat kypsinä koristeellisen värisiä, kuten violetteja tai punaisia. == Lajeja == * viuhkohelmimarja (Callicarpa dichotoma) * mustehelmimarja (Callicarpa japonica) == Lähteet == == Aiheesta muualla == * Finto: Kassu – Kasvien suomenkieliset nimet: Helmimarjat (Callicarpa) * Suomen Lajitietokeskus: Helmimarjat – Callicarpa Luokka:Huulikukkaiskasvit
Nasib

Nasib on sukunimi, joka on muun muassa seuraavilla henkilöillä: *Erkan Nasib (1944–2016), suomentataarilainen jääkiekkoilija, Naim Nasibin poika *Lotfi Nasib (1926–2011), suomentataarilainen jääkiekkoilija, Naim Nasibin veli *Naim Nasib (1917–1998), suomentataarilainen jääkiekkoilija.
Eugeniat

Eugeniat (Eugenia) on myrttikasveihin kuuluva trooppinen kasvisuku. Suku on eräs kaikkein lajirunsaimmista puuvartiskasvien suvuista, sillä siihen kuuluu noin 1150 lajia. Eugeniat voivat kasvaa puiksi, pensaiksi tai puutuneesta juurakosta nouseviksi varvuiksi. Hedelmät ovat marjoja. Brasiliasta, Boliviasta ja Argentiinasta kotoisin oleva surinaminkirsikka tunnetaan hedelmäkasvina. == Lajeja == * Pitombaeugenia (Eugenia luschnathiana) * Surinaminkirsikka eli surinamineugenia (Eugenia uniflora) == Lähteet == == Aiheesta muualla == * Finto: Kassu – Kasvien suomenkieliset nimet: Eugenia * Suomen Lajitietokeskus: Eugeniat – Eugenia * ITIS: Eugenia * United States Department of Agriculture (USDA): Eugenia * Flora of China: Eugenia * Global Biodiversity Information Facility (GBIF): Eugenia * Pherobase: Floral volatiles of Genus Eugenia Luokka:Myrttikasvit
Otto Korhonen

Otto Korhonen (11. kesäkuuta 1884 Rautalampi – 3. maaliskuuta 1935 Kaarina) oli suomalainen puuseppä ja tehtailija, joka tunnetaan Kaarinassa toimivan Huonekalutehdas Korhosen perustajana sekä yhteistyöstään arkkitehti Alvar Aallon kanssa. Rautalammin Kärkkäälässa syntynyt Korhonen kävi puuseppäkoulun Kuopiossa ja perusti vuonna 1910 kolmen muun puusepän kanssa puusepänverstaan Turkuun Nummenmäen kaupunginosaan. Huonekalu- ja Rakennustyötehdas Oy valmisti muun muassa ovia ja ikkunoita sekä toimi Venäjän armeijan alihankkijana valmistaen työkalujen varsia ja sisustaen sukellusveneitä ja panssarilaivoja. 1920-luvulla Korhonen aloitti yhteistyön Turkuun arkkitehtitoimiston perustaneen Alvar Aallon kanssa. Tehdas erikoistui Aallon suunnittelemien huonekalujen valmistukseen ja seuraavalla vuosikymmenellä yhteistyö jatkui Aallon perustaman Artekin kanssa. 1920-luvulla Korhonen ja Aalto kehittivät yhdessä koivun puuntaivutusmenetelmän, jonka avulla luotiin tunnetut Paimio- tuolit. Korhosen tehtaan kalusteilla sisustettiin muun muassa Aallon suunnittelema Paimion parantola. Korhonen oli Kaarinan kunnanvaltuuston jäsen. Hän kuoli kotonaan Kaarinassa lyhyen sairauden jälkeen 50-vuotiaana maaliskuussa 1935. Vuonna 2010 Kaarinan Littoisiin nimettiin Otto Korhosen katu. == Lähteet == Luokka:Suomalaiset käsityöläiset Luokka:Suomalaiset liikemiehet Luokka:Kaarinan kaupunginvaltuutetut Luokka:Vuonna 1884 syntyneet Luokka:Vuonna 1935 kuolleet
Fright Night (vuoden 2011 elokuva)

Fright Night on uusi versio vuoden 1985 Kauhun yö -elokuvasta. Sen on ohjannut Craig Gillespie. Elokuvan ovat käsikirjoittaneet Marti Noxon ja Tom Holland, joka on alkuperäisen version käsikirjoittaja ja ohjaaja. Elokuvan päärooleissa näyttelevätt Anton Yelchin, Christopher Mintz-Plasse, Colin Farrell, Dave Franco, David Tennant, Imogen Poots, Tina Borek, Toni Collette ja Will Denton. == Näyttelijät == Lähde: == Lähteet == Luokka:Vampyyrielokuvat Luokka:Vuoden 2011 yhdysvaltalaiset elokuvat
Rastis

Rastis on kunnallinen monitoimitalo ja kulttuurikeskus Itä-Helsingissä Vuosaaressa. Keskus sijaitsee Vuosaaren metroaseman vieressä ja se keskittää ruotsinkielisen päiväkodin, peruskoulun (Nordsjö lågstadieskola, luokat 1–6) ja nuorisokeskuksen. Aiemmin kiinteistöissä toimi myös kulttuuritoimisto, joka vuonna 2010 siirrettiin Vuotaloon 200 metrin päähän Rastiksesta. == Historia == Vuosaaressa on ollut ruotsinkielistä koulutoimintaa vuodesta 1883, ensin yksityisesti ja vuodesta 1923 lähtien kunnan toimesta. Toiminta oli pitkään jaettu Rantakiventien vanhan kyläkouluun (alemmille luokille) ja Puistopolun peruskoulun tiloihin. Tammikuussa 1996 Helsingin kaupunginhallitus päätti rakentaa ruotsinkielistä koulua, päivähoitoa ja nuorisotoimintaa kattavan talon. Marraskuussa 1997 ruotsalaisuuden päivänä avattu Rastis on keskittänyt ruotsin kielen opetuksen Vuosaaressa. Keskittämistä pidetään tärkeänä ruotsinkielisen paikallisen väestön yhteenkuuluvuuden kannalta. Rakennuksen on suunnitellut arkkitehti Carl-Johan Slotte. Sisätiloissa ja pihalla on kuvanveistäjä ja performanssitaiteilijan Jan-Erik Anderssonin veistoksia ja hänen mukaansa nimettyjä tiloja. Andersson kirjoitti myös sadun eräänlaisena konseptina talon taiteelle. Teokset suunniteltiin vuorovaikutteisesti koululaisten kanssa. == Lähteet == Luokka:Helsingin rakennukset ja rakennelmat Luokka:Vuosaari Luokka:Suomalaiset oppilaitokset Luokka:Suomenruotsalainen kulttuuri
Renne Haverinen

Renne Reinhold Haverinen (29. syyskuuta 1850 Kuhmo – 9. helmikuuta 1898 Kuhmo) oli Kuhmon Matokankaalla asunut kruununtorppari, joka toimi useita kertoja paikallisena oppaana Akseli Gallen-Kallelalle ja Louis Sparrelle heidän Kainuuseen ja Vienan Karjalaan suuntautuvilla maalausretkillään.Renne Haverinen - kuuluisuuksien kaveri. jaanasklukkari.com. == Lähteet == Luokka:Suomalaiset maanviljelijät Luokka:Vuonna 1850 syntyneet Luokka:Vuonna 1898 kuolleet Luokka:Akseli Gallen-Kallela
Jean-Louis Curtis

Jean-Louis Curtis, oik. Louis Laffitte (1917 Orthez, Ranska – 1995 Pariisi, RanskaCurtis, Jean-Louis, BnF 7.5.2019, viitattu 2.3.2021 ) oli ranskalainen kirjailija. Curtisin omaperäinen tyyli on ironista ja eleganttia. Kulkematta muotivirtausten mukana hän on Honoré de Balzacin tavoin kuvannut ihmisen persoonallisuutta ja historian tapahtumia usein nuorten sankarien kautta. Curtis sai Goncourt-palkinnon 1947 teoksesta Les Forêts de la nuit. Hän oli Ranskan akatemian jäsen vuodesta 1986. ==Lähteet== ==Aiheesta muualla== *Biographie, Académie française Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1917 syntyneet Luokka:Vuonna 1995 kuolleet
Taitoluistelun Euroopan-mestaruuskilpailut 2023

Vuoden 2023 taitoluistelun Euroopan-mestaruuskilpailut järjestettiin Espoon Metro Areenassa 25.–29. tammikuuta 2023.https://www.skatingfinland.fi/tapahtumat/taitoluistelun-em- kilpailut-2023-siirtyvat-espoo-metro-areenalle/ Suomen Taitoluisteluliitto: Taitoluistelun EM-kilpailut 2023 siirtyvät Espoo Metro Areenalle Alun perin kilpailut oli tarkoitus järjestää Helsinki-hallissa (aiemmassa Hartwall- areenassa). == Lähteet == 2023 Luokka:Vuoden 2023 urheilu Luokka:Suomen taitoluistelu Luokka:Espoon urheilutapahtumat
Bohdan Czeszko

Bohdan Władysław Czeszko (1923 Varsova, Puola – 1988Bohdan Władysław Czeszko, Muzeum Powstania Warszawskiego, viitattu 2.3.2021 ) oli puolalainen kirjailija ja Kultura-lehden varapäätoimittaja. Hän kirjoitti todellisuudentajuista, pessimismin sävyttämää proosaa, jonka leimallisia piirteitä olivat usein ironia ja myös tunnelmallinen lyyrisyys. Czeszko on ollut käsikirjoittamassa elokuvia Sukupolvi (Pokolenie, 1954, ohjaus Andrzej Wajda), Gangstereita ja ihmisystäviä (1963) ja Ansa (Pulapka, 1970)., viitattu 16.3.2021 ==Lähteet== ==Aiheesta muualla== Luokka:Puolalaiset kirjailijat Luokka:Puolalaiset toimittajat Luokka:Puolalaiset elokuvakäsikirjoittajat Luokka:Vuonna 1923 syntyneet Luokka:Vuonna 1988 kuolleet
Tora Dahl

Tora Armida Dahl (9. kesäkuuta 1886 Tukholma, Ruotsi – 9. tammikuuta 1982 Södertälje, Ruotsi) oli ruotsalainen kirjailija.Larsson, Lisbeth: Tora Armida Dahl. Svenskt kvinnobiografiskt lexikon. Hän kuvasi kirjoissaan erityisesti naisia, ja teoksista merkittävimpiä on romaanisarja Gunborg-nimisestä tytöstä. Hän kirjoitti myös kymmenosaisen muistelmasarjan, jonka ensimmäinen kirja on En bit på väg, sekä sadunmuotoisia satiireja. ==Lähteet== ==Kirjallisuutta== * ==Aiheesta muualla== Luokka:Ruotsalaiset kirjailijat Luokka:Vuonna 1886 syntyneet Luokka:Vuonna 1982 kuolleet
Folke Dahlberg

Folke Dahlberg (1912 Askersund, Ruotsi – 1966) oli ruotsalainen runoilija, graafikko ja kuvittaja. Dahlgren kuvasi Vätternjärveä teoksissaan Vättern (1949) ja Leva vid Vättern (1958). Hänen runojaan on sanottu musiikillisiksi, ja niiden esikuviksi on sanottu ranskalaista symbolismia ja varhaisvaiheen surrealismia. Dahlberg oli kotiseudullaan outolintu, ja hän on sanonut niistä ajoista: "Vuodet ennen kuin täytin 16 synnyttivät minussa katkeruutta enemmän kuin kaikki senjälkeiset vuodet yhteensä." Hän opiskeli Tukholmassa Tekniska skolanissa (nyk. (Konstfackskolan), josta hän valmistui 1931. Seuraavana vuonna hän aloitti opinnot Konsthögskolanissa mutta keskeytti opinnot kolmen lukukauden jälkeen. Hän julkaisi ensimmäiset runonsa Karavanissa 1935, jossa hän julkaisi myöhemminkin. Runojen lisäksi hän julkaisi myös piirroksia. Piirtäjänä hänen tuotteliain kautensa alkoi syksyllä 1939, ja hän osallistui useisiin yhteisnäyttelyihin.Anders Weidar, Biografi, Folke Dahlberg Sällskapet 2002 Dahlbergin esikoiskirja Cartesiansk dykare ilmestyi 1948, ja seuraavana vuonna ilmestyi Vättern. Hän suunnitteli kirjankansia ja toimi useiden lehtien kuvittajana. Sen jälkeen hän julkaisi nopeaan tahtiin seitsemän kirjaa ja Svenska Dagbladetissa kertomuksia, jotka koottiin 1958 kirjaksi Leva vid Vättern. Dahlberg avioitui juhannuksena 1942 Kristina Sahlströmin kanssa. Dahlberg hukkui Vätternin Karlsborgsvikeniin venematkalla ystävänsä kanssa. Seuraavana päivänä ilmestyi runokokoelma Havet slutet. ==Lähteet== ==Aiheesta muualla== Luokka:Ruotsalaiset runoilijat Luokka:Ruotsalaiset graafiset suunnittelijat Luokka:Ruotsalaiset kuvittajat Luokka:Vuonna 1912 syntyneet Luokka:Vuonna 1966 kuolleet
Pierre Daninos

Pierre Daninos (1913 Pariisi, Ranska – 2005 Pariisi, RanskaDaninos, Pierre, Bibliothèque nationale de France, päivitetty 29.72008, viitattu 3.3.2021 ) oli ranskalainen kirjailija ja toimittaja. Hän oli toimittajana muun muassa Le Figarossa. Eloisissa ja humoristisissa romaaneissaan hän kertoo brittiläisestä majuri Thompsonista ja tämän retkistä. Hän on kirjoittanut myös esseitä. ==Suomennetut teokset== * Majuri Thompson löytää ranskalaisen (Les carnets du major Thompson), suom. Armas J. Pulla, Pellervo 1954 * Majuri Thompson löytää Amerikan (Le secret du Major Thompson), suom. Armas J. Pulla, Kirjayhtymä 1958 * '' ==Lähteet== Luokka:Ranskalaiset kirjailijat Luokka:Ranskalaiset toimittajat Luokka:Vuonna 1913 syntyneet Luokka:Vuonna 2005 kuolleet
Andrea De Carlo

Andrea De Carlo (1952 Milano, Italia) on italialainen kirjailija. Hän on toiminut myös elokuva-alalla, ja se on vaikuttanut hänen kirjoihinsakin, jotka edustavat italialaista scuola dello sguardo -koulukuntaa (ransk. l’école du regard, 'katseen koulukunta'). Hän on tutkinut romaaneissaan vallan vaikutusta ihmiseen, esimerkiksi fantasiaromaanissaan Macno (1984). ==Suomennetut romaannit== * Macno (Macno); suomentanut Tuula Saarikoski, Helsinki: Tammi 1988 ISBN 951-30-6786-6 * Tässä ja nyt (Nel momento); suomentanut Mirja Halonen, Helsinki: Tammi 2002 ISBN 951-31-2321-9 ==Lähteet== ==Aiheesta muualla== Luokka:Italialaiset kirjailijat Luokka:Vuonna 1952 syntyneet Luokka:Elävät henkilöt
Alpo Tiitinen

Alpo Tiitinen (17. elokuuta 1917 Kotka – 8. lokakuuta 1992 Tampere) oli suomalainen toimittaja. Tiitinen suoritti keskikoulun Mikkelin lyseossa ja jatkoi opintojaan Työväen Akatemiassa ja erilaisilla kursseilla. Hän työskenteli vuodesta 1945 lähtien toimittajana Savon Kansassa ja Kansan Lehdessä. Tiitisestä tuli Vapauden toimitussihteeri vuonna 1947 ja päätoimittaja vuonna 1954. Vuonna 1962 hän siirtyi toimituspäälliköksi Pohjanmaan Kansaan, jonka päätoimittajana hän työskenteli vuosina 1975–1980. Puoluekannaltaan sosiaalidemokraattinen Tiitinen toimi myös kaupunginvaltuutettuna ja hoiti erilaisia luottamustehtäviä. Eläkkeelle jäätyään hän kirjoitti lehtiin teatteriarvosteluja ja harrasti maalausta. ==Lähteet== Luokka:Suomalaiset päätoimittajat Luokka:Suomen Sosialidemokraattisen Puolueen poliitikot Luokka:Mikkelin kaupunginvaltuutetut Luokka:Vuonna 1917 syntyneet Luokka:Vuonna 1992 kuolleet
Thabana Ntlenyana

Thabana Ntlenyana on Ntlenyana-vuoren huippu, joka kohoaa 3482 metrin korkeuteen. Se sijaitsee Lesothossa ja on koko Kilimanjaron eteläpuolisen Afrikan korkein kohta. Huippu sijaitsee aivan Lesothon itäosassa, lähellä Lesothon ja Etelä-Afrikan rajaa. Thabana Ntlenyana kuuluu Lohikäärmevuorten vuoristoon ja huipun lähellä sijaitsevat Oranje-joen alkulähteet. Thabana Ntlenyana on myös suosittu vaelluskohde, jonne voi matkata kävellen tai ratsastaen. Matkaan lähdetään tavallisesti etelästä Sani Passin solan majalta, joka sijaitsee Etelä-Afrikan puolella aivan Etelä-Afrikan ja Lesothon rajalla, Sani Passin raja-aseman lähellä. Matkaa Sani Passin majalta Thabana Ntlenyanalle kertyy noin 13 kilometriä ja vaellus vie noin kahdeksasta yhdeksään tuntia. == Lähteet == Luokka:Lesothon maantiede Luokka:Afrikan vuoret
Aaro Airas

Aaro Airas (26. tammikuuta 1919 Hartola – 7. maaliskuuta 1982 Mikkeli) oli suomalainen toimittaja, puoluetoimitsija ja työläistarkastaja. Airas meni työelämään 12-vuotiaana ja toimi aluksi automaalarina ja konepuuseppänä. Hän liittyi Vapauden toimitukseen vuonna 1955 ja työskenteli lehden päätoimittajana ennen sen lakkauttamista vuonna 1963. Sen jälkeen Airas jatkoi Saimaan Sanomien palveluksessa. Airas toimi SDP:n Mikkelin läänin piirisihteerinä vuosina 1957–1961 ja 1967–1971. Hän oli myös SDP:n puolueneuvoston jäsen. Airas siirtyi vuonna 1971 työsuojeluhallintoon ja työskenteli kuolemaansa saakka työläistarkastajana. ==Lähteet== Luokka:Suomalaiset päätoimittajat Luokka:Vuonna 1919 syntyneet Luokka:Vuonna 1982 kuolleet
Tilannehuone

Tilannehuone.fi on suomalainen, vuonna 2007 perustettu https://www.ksml.fi/paikalliset/2412830 avoin verkkopalvelu, joka kokoaa yhteen eri tyyppisiä tilannekuvia pelastustoimen hälytyksistä Suomessa.http://www.tilannehuone.fi/ohje.php Hälytyksiin sisältyy myös ilmoitinlaitteista tulleita ilmoituksia eli esimerkiksi automaattisia palohälytyksiä. ==Toiminta== Hälytystiedot sivustolle tulevat Hätäkeskuslaitoksen rajapinnasta ja niitä täydennetään päivittyvillä uutislinkeillä. Osa hälytyksistä sisältää myös linkin avoimeen Liikennetilanne-palveluun. Sivustolle voi luoda ilmaisen käyttäjätunnuksen, mutta sivustoa on mahdollista käyttää myös vierailijana. Eri hälytyksiä on mahdollista tarkastella karttapohjalta, jossa hälytystyyppiä vastaava ikoni on sijoitettu sijaintikunnan kohdalle, sekä listalta, jossa hälytykset ovat nähtävissä aikajärjestyksessä. Palveluun kuuluu myös Myrskyseuranta-osio. Sivustolle voi lähettää vinkin hälytystoimesta, mutta se edellyttää käyttäjätunnuksen käyttöä. Sivua ylläpitää yksityishenkilö Rami Mikkola.http://www.tilannehuone.fi/yhteystiedot.php Palveluun tehtiin tammikuussa 2018 yli 2 800 000 vierailua.http://www.tilannehuone.fi/mediatiedot.php Palvelun pohjalta on luotu myös älypuhelinsovellus. https://play.google.com/store/apps/details?id=com.npesoft.tilannehuone ==Myrskyseuranta== Osa verkkopalvelua on laajoihin myrskyihin, kuten kesän 2020 Päivö-myrsky, keskittyvä Myrskyseuranta-osio. ==Lähteet== ==Aiheesta muualla== * Tilannhuone.fi / 24h hälytyslista Luokka:Palo- ja pelastustoimi Luokka:Hätäkeskuslaitos Luokka:Suomalaiset verkkosivustot
Alba de Céspedes

Alba de Céspedes (1911 Rooma, Italia – 1997 Pariisi, RanskaDe Céspedes, Alba, Bibliothèque nationale de France, päivitetty 30.3.2004, viitattu 3.3.2021) oli kuubalaistaustainen italialainen kirjailija, joka kirjoitti myös ranskaksi. Hän työskenteli myös toimittajana. Hänen romaaniensa teemana on naisen asema. Läpimurtoromaani oli Ylioppilaskoti (1938). ==Suomennetut teokset== *Ylioppilaskoti: romaani (Nessuno torna indietro), suom. Toini Kaukonen, Helsinki: Otava 1943. Sarja: Uusia valioromaaneja, 8. * Kielletty päiväkirja: romaani (Quaderno proibito); suom. Anna Louhivuori, Helsinki: Otava 1956. Sarja: Otavan kirjakerho, 1956, 6 * Naisen kannalta (Dalla parte di lei); suom. Sirkku Buldrini, Karisto 1957 ==Lähteet== ==Aiheesta muualla== Luokka:Italialaiset kirjailijat Luokka:Vuonna 1911 syntyneet Luokka:Vuonna 1997 kuolleet